### NN 77/2018 (29.8.2018.), Obvezatne upute broj LN-I – redoslijed izbornih radnji i tijek rokova

DRŽAVNO IZBORNO POVJERENSTVO REPUBLIKE HRVATSKE

1570

Na osnovi članka 48. Zakona o lokalnim izborima (»Narodne novine«, broj 144/12 i 121/16, dalje: Zakon), Državno izborno povjerenstvo Republike Hrvatske (dalje: Državno izborno povjerenstvo) na sjednici održanoj 27. kolovoza 2018. donijelo je

OBVEZATNE UPUTE BROJ LN-I

REDOSLIJED IZBORNIH RADNJI I TIJEK ROKOVA

1. Odlukom Vlade Republike Hrvatske od 23. kolovoza 2018., klasa: 022-03/18-04/232, urbroj: 50301-25/06-18-2, raspisani su prijevremeni izbori za općinskog načelnika i zamjenika općinskog načelnika Općine Milna.

Odluka Vlade Republike Hrvatske stupa na snagu 30. kolovoza 2018.

Izbori će se održati u nedjelju, 30. rujna 2018.

2. Rokovi teku od

31. kolovoza 2018. u 00:00 sati.

3. Prijedlozi kandidatura za izbor općinskog načelnika i zamjenika općinskog načelnika Općine Milna moraju prispjeti u Općinsko izborno povjerenstvo Općine Milna u roku od 14 dana od dana stupanja na snagu odluke o raspisivanju izbora, dakle do

13. rujna 2018. do 24:00 sata.

(članak 21. stavak 1. Zakona)

4. Općinsko izborno povjerenstvo Općine Milna sastavit će i objaviti zbirnu listu pravovaljano predloženih kandidatura za izbor općinskog načelnika i zamjenika općinskog načelnika Općine Milna, u lokalnim sredstvima javnog priopćavanja i tisku, na oglasnoj ploči i mrežnoj stranici Općine, u roku od 48 sati od isteka roka za kandidiranje, dakle do

15. rujna 2018. do 24:00 sata.

(članak 26. stavak 1. Zakona)

5. Općinsko izborno povjerenstvo Općine Milna dostavit će Državnom izbornom povjerenstvu pravovaljane kandidature radi objave cjelovite informacije o svim kandidaturama.

Objava Državnog izbornog povjerenstva ne predstavlja izbornu radnju u smislu zaštite izbornog prava.

(članak 26. stavak 2. Zakona)

6. Izborna promidžba počinje danom objave zbirne liste te traje zaključno do 24 sata prije dana održavanja izbora, dakle do

28. rujna 2018. do 24:00 sata.

(članak 35. stavak 1. Zakona)

7. Zabrana izborne promidžbe (izborna šutnja), kao i objavljivanje privremenih rezultata ili procjena rezultata izbora traje tijekom cijelog dana koji prethodi danu održavanja izbora kao i na dan održavanja izbora do zaključno 19:00 sati, dakle

od 29. rujna 2018. u 00:00 sati

do 30. rujna 2018. u 19:00 sati.

(članak 35. stavak 3. Zakona)

8. Općinsko izborno povjerenstvo Općine Milna objavit će koja su biračka mjesta određena s naznakom koji birači imaju pravo glasovati na pojedinim biračkim mjestima, najkasnije 15 dana prije dana održavanja izbora, dakle do

14. rujna 2018. do 24:00 sata.

(članak 69. stavak 1. Zakona)

9. Političke stranke dužne su odrediti članove pojedinih biračkih odbora i dostaviti njihova imena Općinskom izbornom povjerenstvu Općine Milna najkasnije 12 dana prije održavanja izbora, dakle do

17. rujna 2018. do 24:00 sata.

(članak 42. stavak 6. Zakona)

Ako političke stranke ne odrede članove pojedinih biračkih odbora odnosno ako prijedlozi za imenovanje članova biračkih odbora ne prispiju Općinskom izbornom povjerenstvu Općine Milna u zadanom roku, Općinsko izborno povjerenstvo Općine Milna samostalno će odrediti članove biračkih odbora.

(članak 42. stavak 6. Zakona)

10. Općinsko izborno povjerenstvo Općine Milna mora imenovati članove biračkih odbora najkasnije 10 dana prije dana održavanja izbora, dakle do

19. rujna 2018. do 24:00 sata.

(članak 44. stavak 2. Zakona)

11. Glasovanje traje neprekidno

30. rujna 2018. od 7:00 do 19:00 sati.

Biračka mjesta se zatvaraju u 19:00 sati. Biračima koji su se zatekli na biračkom mjestu omogućit će se glasovanje i nakon 19:00 sati.

(članak 74. Zakona)

12. Birački odbori moraju u što kraćem roku dostaviti zapisnike o svom radu s ostalim izbornim materijalom Općinskom izbornom povjerenstvu Općine Milna, a najkasnije u roku od 12 sati od zatvaranja biračkih mjesta, dakle do

1. listopada 2018. do 7:00 sati.

(članak 65. Zakona)

13. Općinsko izborno povjerenstvo Općine Milna utvrdit će rezultate glasovanja na biračkim mjestima na svom području najkasnije u roku 24 sata od zatvaranja biračkih mjesta, dakle do

1. listopada 2018. do 19:00 sati.

14. Općinsko izborno povjerenstvo Općine Milna objavljuje bez odgode rezultate izbora sukladno članku 102. Zakona.

(članak 102. Zakona)

15. Zaštita izbornog prava ostvaruje se u skladu s odredbama članaka 127. do 133. Zakona.

16. Ove Obvezatne upute objavit će se u »Narodnim novinama«, a stupaju na snagu 30. kolovoza 2018.

17. Ove Obvezatne upute objavljuju se i na mrežnoj stranici Državnog izbornog povjerenstva www.izbori.hr.

Klasa: 013-06/18-01/17

Urbroj: 507-03/02-18-1

Zagreb, 27. kolovoza 2018.

Predsjednik
 Đuro Sessa, v. r.